Միրան Բուրգիչ

Միրան Բուրգիչ (սլովեն.՝ Miran Burgič, սեպտեմբերի 25, 1984(1984-09-25), Տրբովլե, Սլովենիա), սլովենացի ֆուտբոլիստ, «Գորիցա» ակումբի նախկին հարձակվող։ Հինգ հանդիպում է անցկացրել Սլովենիայի հավաքականում։


== Կարիերա ==


=== Ակումբային ===
Միրան Բուրգիչը ֆուտբոլ սկսել է խաղալ «Զագորիե» ակումբի դպրոցում, խաղացել է նրա տարբեր երիտասարդական թիմերում։ 1999 թվականին Միրանին նկատել են «Գորիցայի» ներկայացուցիչները և հրավիրել իրենց երիտասարդական թիմ։ 2003 թվականին Միրանն ազգային առաջնության խաղում իր նորամուտն է նշել «Գորիցայի» հիմնական կազմում։ Ամեն մրցաշրջանում նա ավելի ու ավելի շատ խաղաժամանակ է ստացել։ 2006 թվականի ձմռանը փորձաշրջան է անցել ռուսական «Տոմում», բայց պայմանագիր չի ստորագրել, և Սլովենիայի առաջնության մեկնարկին վերադարձել է իր ակումբ։ 2005/06 մրցաշրջանում նա մասնակցել է առաջնության բոլոր հանդիպումներին։ «Գորիցան» երրորդ անգամ անընդմեջ դարձել է Սլովենիայի չեմպիոն, իսկ Բուրգիչը 24 գոլով դարձել է առաջնության լավագույն ռմբարկուն։ 2006 թվականի ամռանը նա միացել է շվեդական ֆուտբոլի առաջատարներից մեկի` ԱԻԿ-ի ճամբարին` կնքելով երեք տարվա պայմանագիր։ 
Բացի այդ, երիտասարդ հարձակվողի հանդեպ հետաքրքրություն է ցուցաբերել նաև անգլիական Պրեմիեր լիգայի ներկայացուցիչ «Բոլթոն Ուոնդերերսը»։ 
Նոր թիմի կազմում Միրանն իր նորամուտը նշել է հուլիսի 31-ին՝ 12-րդ տուրի «Գյոտեբորգի» հետ խաղում, երբ 69-րդ րոպեին փոխարինել է բրազիլացի Վիլտոնին։ 
Թեև Միրանը միշտ չէ, որ հայտնվում էր հիմնական կազմում, գլխավոր մարզիչ Բրանկո Օբլակը նրան հրավիրել է ազգային հավաքական՝  Լյուքսեմբուրգի և Բելառուսի հավաքականների հետ Եվրոպայի 2008 թվականի առաջնության ընտրական խաղերին։ 2007 թվականի մրցաշրջանն անհաջող էր Բուրգիչի համար։ Մայիսի 5-ին, «Բրոմմապոյկառնայի» հետ 6-րդ տուրի խաղում, 53-րդ րոպեին նա ծնկի լուրջ վնասվածք է ստանում և ստիպված է լինում պատգարակով հեռանալ խաղադաշտից։ Բժշկական փորձաքննությամբ ախտորոշվում է խաչաձև կապանների պատռվածք և հոդային պարկուճի վնասվածք։ Վերականգնումը տևում է տասը ամիս։ Մարզումները վերսկսում է միայն 2008 թվականի մարտին, և վնասվածքից հետո առաջին անգամ խաղադաշտ է դուրս գալիս առաջնության առաջին տուրի «Կալմարի» դեմ խաղում՝ 84-րդ րոպեին փոխարինելով Լուկաս Վալդեմարինին։ 
Միրանի վնասվածքները շարունակվում են նաև հաջորդ տարի։ 2009 թվականի փետրվարին, նոր մրցաշրջանի պատրաստվելիս, «Էրեբրուի» հետ ստուգողական խաղում նա անհաջող վայրէջք է կատարում և կրկին վնասում ծունկը՝ երկար ժամանակով դուրս գալով շարքից։ Հաջորդ հանդիպումը նա կարողանում է անցկացնել միայն մայիսին։ Վերականգնվելով վնասվածքից՝ Բուրգիչը մինչև մրցաշրջանի ավարտը հայնտվում է պահեստայինների նստարանին՝ երբեմն մտնելով խաղադաշտ։ 2010 թվականի մայիսի 17-ին «Օտվիդաբերգի» հետ ԱԻԿ-ի կազմում իր վերջին խաղում նա դառնում է հեթ-տրիկի հեղինակ, ինչի շնորհիվ նրա թիմը հաղթում է 4-1 հաշվով։
2010 թվականի ամռան սկզբին նա երկու տարվա պայմանագիր է կնքում ավստրիական Ինսբրուք քաղաքի «Վակեր» ակումբի հետ։ Ավստրիացիների կազմում առաջին հանդիպումն անցկացնում է հուլիսի 18-ին՝ Վիեննայի «Ռապիդի» դեմ՝ խաղադաշտ դուրս գալով առաջին րոպեներից։
2013/14 մրցաշրջանը Միրանն անցկացրել է իսրայելական «Հապոել Ռամատ Գանում»՝ ակումբի հետ նվաճելով այդ երկրի գավաթը։
2014 թվականի հունվարի պայմանագիր է կնքել Կիպրոսի «Էթնիկոս Ախնա» թիմի հետ, որի կազմում մասնակցել է 18 խաղի և խփել 3 գոլ։
Նույն թվականի ամռանը վերադարձել է հայրենիք՝ պայմանագիր կնքելով Լյուբլյանայի «Օլիմպիայի» հետ։ Այդ թիմում անցկացրել է մեկ մրցաշրջան, մասնակցել 21 խաղի և խփել 1 գոլ։
2015 թվականի հուլիսին Միրանը վերադարձել է իր պրոֆեսիոնալ կարիերայի առաջին՝ «Գորիցա» ակումբը, որտեղ խաղացել է մինչև 2018 թվականի հուլիս և ավարտել է ֆուտբոլիստի կարիերան։


=== Ազգային հավաքականներում ===
Միրան Բուրգիչը խաղացել է Սլովենիայի երիտասարդական հավաքականում։ 2006 թվականի հոկտեմբերի 7-ին նա իր նորամուտն է նշել Սլովենիայի ազգային հավաքականում՝ Լյուքսեմբուրգի հավաքականի հետ 2008 թվականի Եվրոպայի առաջնության ընտրական խաղի 85-րդ րոպեին խաղադաշտ մտնելով Կլեմեն Լավրիչի փոխարեն։ Հարավային Աֆրիկայում կայացած Աշխարհի 2010 թվականի առաջնությունից առաջ նա գտնվում էր մարզիչ Մատյաժ Կեկի ընդլայնված ցուցակում, սակայն մրցաշարին այդպես էլ չհայտավորվեց։


== Նվաճումներ ==
«Գորիցա»Սլովենիայի չեմպիոն՝ 2003/04, 2004/05, 2005/06ԱԻԿՇվեդիայի չեմպիոն՝ 2009
Շվեդիայի գավաթակիր՝ 2009
Շվեդիայի Սուպերգավաթակիր՝ 2010


== Անձնական նվաճումներ ==
Սլովենիայի առաջնության լավագույն ռմբարկու՝ 2005/06
ՈՒԵՖԱ-ի գավաթ 2004-2005՝ 2 խաղ
ՈՒԵՖԱ-ի Չեմպիոնների լիգայի 2005-2006՝ 2 խաղ
2006-2007 ՈՒԵՖԱ Չեմպիոնների լիգա՝ 2 խաղ, 2 գոլ


== Ազգային հավաքականի հանդիպումներ ==


== Ծանոթագրություններ ==


== Արտաքին հղումներ ==
Պրոֆիլը Ինսբրուքի «Վակերի» կայքում(գերմ.) )
Պրոֆիլը transfermarkt.com կայքում(անգլ.)
Ֆուտբոլիստի էջը soccerway.com կայքում(անգլ.)
Ֆուտբոլիստի էջը National Football Teams կայքում(անգլ.)
Պրոֆիլը AIK.se կայքում(շվեդ.) )